                                          ข้อความประชาสัมพันธ์
โครงการเงินอุดหนุนเพื่อการเลี้ยงดูเด็กแรกเกิด  ประจำปีงบประมาณ   2560
(แม่เด็กที่คลอดระหว่างวันที่   1   ตุลาคม   2559-30   กันยายน   2560)
*********************
                โครงการเงินอุดหนุนเพื่อการเลี้ยงดูเด็กแรกเกิด   เป็นความตั้งใจของรัฐบาลที่จะช่วยแบ่งเบาค่าใช้จ่ายในการเลี้ยงดูเด็กแรกเกิดของครอบครัวที่ยากจน   โดยจะให้เงินอุดหนุนแก่เด็กแรกเกิด   เป็นเงินจำนวน   600   บาท      ต่อคน  ต่อเดือน   เป็นเวลา   36   เดือน   ผ่านไปยังแม่ของเด็ก   ซึ่งสามารถใช้เงินอุดหนุนนี้ให้เป็นประโยชน์ต่อลูกน้อย   เช่น   ค่าเดินทางไปรับบริการสาธารณสุข   ค่าอาหารที่มีประโยชน์สำหรับแม่ในช่วงเลี้ยงลูกด้วยนมแม่   ฯลฯ   ส่งผลให้เด็กทุกคนเติบโตอย่างมีคุณภาพ  
               จึงขอเชิญชวนให้ผู้ที่มีคุณสมบัติดังต่อไปนี้   ลงทะเบียนเพื่อแสดงความจำนง   ขอรับเงินอุดหนุนเพื่อการเลี้ยงดูเด็กแรกเกิด   ได้ตั้งแต่บัดนี้เป็นต้นไปจนถึงวันที่   30   กันยายน   2560   ณ   ที่ทำการองค์การบริหารส่วนตำบลเคียนซา   อำเภอเคียนซา   จังหวัดสุราษฎร์ธานี   
              คุณสมบัติ
1.  หญิงตั้งครรภ์ที่มีกำหนดคลอดบุตร   ระหว่างวันที่   1   ตุลาคม    2559-30   กันยายน   2560
2.  ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ   หรือรัฐวิสาหกิจ   ได้แก่   เงินสงเคราะห์
     บุตรจากกองทุนประกันสังคม   สวัสดิการข้าราชการ   หรือรัฐวิสาหกิจ   และไม่อยู่ในความดูแลของหน่วยงานของ
     รัฐ   เช่น   สถานสงเคราะห์ของรัฐ   บ้านพักเด็กและครอบครัว   
3.  บุตรมีสัญชาติไทย   (บิดามารดา   หรือฝ่ายใดฝ่ายหนึ่งมีสัญชาติไทย)                                
4.  อยู่ในครัวเรือนยากจนและครัวเรือนที่เสี่ยงต่อความยากจน   
     (มีรายได้ต่ำกว่า   3,000   บาท   ต่อคน   ต่อเดือน   หรือ   36,000   บาท   ต่อคน   ต่อปี)

              เอกสารหลักฐานประกอบการลงทะเบียน   มีดังนี้
1.  แบบลงทะเบียนเพื่อขอรับสิทธิ์ฯ   (แบบ   ดร.01)   (รับที่ อบต.เคียนซา)
2.  แบบรับรองสถานะของครัวเรือน   (แบบ   ดร.02)   ที่ได้รับการรับรองแล้ว   (รับที่ อบต.เคียนซา)
3.  สำเนาบัตรประจำตัวประชาชนของหญิงตั้งครรภ์หรือบัตรอื่นที่ออกโดยหน่วยงานของรัฐ (ถ่ายเอกสารพร้อมรับรองสำเนา)
4.  สำเนาเอกสารแสดงการฝากครรภ์หรือสำเนาสมุดบันทึกสุขภาพแม่และเด็ก   หน้า   1   (ถ่ายเอกสารพร้อมรับรองสำเนา)

5.  สำเนาสูติบัตรเด็กแรกเกิด   (นำมายื่นหลังคลอด)   (ถ่ายเอกสารพร้อมรับรองสำเนา)

6.  สำเนาสมุดบัญชีธนาคารกรุงไทย   ธนาคารออมสินและธนาคาร ธกส.   (ถ่ายเอกสารพร้อมรับรองสำเนา)

7.  สำเนาทะเบียนสมรส   (ถ้ามี) (ถ่ายเอกสารพร้อมรับรองสำเนา)

หมายเหตุ   กรณีมอบอำนาจในการรับเงิน   ให้นำหนังสือมอบอำนาจและสำเนาบัตรประจำตัวประชาชน          
               ของผู้มอบและผู้รับมอบอำนาจมายื่นด้วย

สอบถามข้อมูลเพิ่มเติมได้ที่   องค์การบริหารส่วนตำบลเคียนซา   (งานชุมชนและสวัสดิการสังคม)   
โทรศัพท์   077-387243   ต่อ   111   หรือหมายเลขโทรศัพท์   087-3926225   







